Netîceya bombardumanê teyarayanê şerî yê dewleta tirke de taxa Pîrêjmanî ya qezaya Pîranî ya Amedî de 7ê êlule de daristan de şewat vejîya.
Roniştoxanê taxe da zanayene ke şewat dima ke teyarayanê şerî herêma Balolanî daye bombayan ver vejîya.
Şewat nêzdîyê taxe bîyo û tîmanê îtfaîya têna tay noqtayan de adir hewna kerd  la nêresayî mîyanê taxe.
Heman taxe de leşkeran serê sibayî eşt keyeyan ser û 4 kesî destbend kerî. Kesê ke ameyî destbendkerdene ameyî veradayene.
